Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 347/13/8803	Košice II, 28.6.2013
EEČ : 2-64-222-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezamestnaný
V trestnej veci vedenej proti obvinenému XXXXX pre prečin zanedbanie povinnej výživy podľa  § 207 ods.1, ods.3 písm. c) Trestného zákona, na tom skutkovom základe, že v XXXXX a inde si neplní vyživovaciu povinnosť k svojmu dieťaťu mal.XXXXX, nar.XXXXX, hoci táto mu vyplýva zo Zákona o rodine a výška ktorej mu bola určená  na základe rozsudku Okresného súdu XXXXX II, sp. zn. XXXXX zo d¨ľa 12.9.2007 prispievať na jeho výživu sumou vo výške 83 Eur (2 500 SK) mesačne, túto si však úmyselne neplní a tak za obdobie  február 2013 až doposiaľ, dlhuje do rúk matky XXXXX  sumu vo výške najmenej 415 Eur., hoci bol Trestným rozkazom Okresného súdu XXXXX II, sp. zn. 7 T 155/2012 zo d¨ľa 21.12.2012, právoplatným d¨ľom 28.01.2013 za taký čin odsúdený,  

lebo zanikla trestnosť činu

Odôvodnenie:
Uznesením vyšetrovateľa PZ, Odboru kriminálnej polície, Okresného riaditeľstva PZ XXXXX, sp.zn.ČVS:ORP-XXXXX zo d¨ľa 20.05.2013 bolo podľa §§ 199 ods. 1, 206 ods.1 Trestného poriadku začaté trestné stíhanie a súčasne vznesené obvinenie XXXXX, nar.XXXXX za prečin zanedbania povinnej výživy podľa  § 207 ods.1, ods.3 písm. c) Trestného zákona v podstate na tom skutkovom základe, ako je to uvedené vo výrokovej časti tohto uznesenia. 

Vykonaným skráteným vyšetrovaním bol zistený nasledujúci skutkový stav :

Obvinený XXXXX,  vo svojej výpovedi zo d¨ľa 14.6.2013 okrem iného uviedol, že si je vedomý toho, že má vyživovaciu povinnosť k svojej dcére XXXXX. Ľutuje, že v minulosti neuhrádzal výživné tak ako mal, nakoľko je nezamestnaný a t.č. len brigáduje, avšak výživné sa bude snažiť platiť pravidelne podľa svojich možností a schopnosti.

Zo zápisnice o výsluchu svedkyne – poškodenej XXXXX zo d¨ľa 20.05.2013 okrem iného vyplýva, že obvinený XXXXX jej dlhuje na výživnom za ich dcéru XXXXX  od februára 2013 až doposiaľ. Zárove¨ľ uviedla, že spolu s dcérou núdzou netrpia, avšak peniaze potrebujú nakoľko dcéra chodí do školy, na basketbal a po turnajoch.

Z listinných dôkazov je zrejmé, že výška vyživovacej povinnosti bola určená obvinenému   XXXXX  na základe rozsudku Okresného súdu XXXXX XXXXX, sp. zn. sp. zn. XXXXX XXXXX zo d¨ľa 12.9.2007, právoplatným d¨ľom 17.4.2008  prispievať na výživu mal.XXXXX,nar.XXXXX sumou 2.500 SK (83 Eur.) mesačne k rukám matky. 

Z Trestného rozkazu Okresného súdu XXXXX XXXXX sp. zn. XXXXX zo d¨ľa 21.12.2012, právoplatného d¨ľom 28.01.2013 založenom na č.l.31-32 vyšetrovacieho spisu vyplýva, že obvinený XXXXX bol právoplatne odsúdený za prečin zanedbania povinnej výživy podľa § 207 ods.1 Trestného zákona k podmienečnému trestu od¨ľatia slobody v trvaní štyroch mesiacov so skúšobnou dobou na dvanásť mesiacov. 

Zo zabezpečeného vyšetrovacieho spisu ďalej vyplýva, že obvinený XXXXX d¨ľa 25.06.2013 predložil vyšetrovateľovi PZ na založenie do vyšetrovacieho súpisu potvrdenia o úhrade dlžného výživného za obdobie február 2013 až jún 2013 na účet poškodenej. 

Z úradného záznamu vyšetrovateľa PZ zo d¨ľa 25.6.2013 vyplýva, že poškodená XXXXX vyšetrovateľovi PZ potvrdila prevzatie dlžného výživného od obvineného na jej účet v sume 215 Eur a 200 Eur.

Vyššie uvedené  skutočnosti obvineným a  svedky¨ľou – poškodenou potvrdzujú aj výpisy z bankového účtu obvineného zo d¨ľa 21.06.2013 na sumu 215 Eur a zo d¨ľa 25.06.2013 na sumu 200 Eur založené na č.l.40 vyšetrovacieho spisu z ktorých je zrejmé, že obvinený uhradil zameškané výživné v celej výške 415 Eur.

Podľa § 207 ods.1, ods.3 písm. c) Trestného zákona sa prečinu zanedbania povinnej výživy  dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného, a čin spácha hoci bol v predchádzajúcich dvadsiatich štyroch mesiacoch za taký čin odsúdený.

V zmysle ustanovenia § 86 písm. a) Trestného zákona trestnosť činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
	
S poukazom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Čislák
prokurátor